Gedagte vir die dag: Onkruid van twyfel    Foto: pixabay.com Hoe lank sal hierdie volk my almag bly onderskat? (Numeri 14:11) Werk hard om die monster van ongeloof hok te slaan. Dit is onkruid en ons kry nooit al sy saad uit die grond nie, maar ons moet aanhou probeer om by die wortel te kom. Dit is verfoeilik. En in jou geval, Christen, is dit soveel erger. Jy het in die verlede al so baie genadegawes van God af ontvang, hoe kan jy nou aan Hom twyfel? Jesus het jou nog nooit enige rede vir twyfel gegee nie. Hy was nog altyd liefdevol en getrou. Hy het sy groot rykdom met ons gedeel. Hoe kan ons twyfel aan die almagtige, alles-toereikende God? Hy het meer as genoeg om in ons behoeftes te voorsien. Talle siele word deur Hom gevoed, en nie een gaan honger by Hom weg nie. Weg dus met die leuenagtige verraaier wat ons ongeloof noem! Hy probeer net die band tussen ons en Christus verbreek.